पाएं अपने शहर की ताज़ा ख़बरें और फ्री ई-पेपरडाउनलोड करें
जांच अधिकारी बलकार सिंह ने बताया कि उनको सूचना मिली कि बंटी वासी कॉलेज रोड आनंदपुर मोहल्ला फाजिल्का ने शनिवार रात 7.20 बजे तक अपना ढाबा सरेआम खोलकर आदेशों को नजरअंदाज किया है। वहीं जांच अधिकारी एचसी मनजीत सिंह ने बताया कि होटल होम स्टैड के मैनेजर डेविड ने शनिवार रात 7.20 बजे तक होटल खोला था। इसी प्रकार जांच अधिकारी भजन दास ने बताया कि रूट 22 रेस्टोरेंट अबोहर रोड नजदीक राइस मिलस फाजिल्का के मालिक नुपेश कुमार और उसके मैनेजर गौरव शर्मा वासी नई आबादी ने रेस्टोरेंट खोलकर आदेशों का उल्लंघन किया है। पुलिस ने तीनों आरोपियों पर धारा 188, 51बी डीएम एकट 2005 के तहत मामला दर्ज कर लिया है।
लॉकडाउन में जुआ खेलते 15 लोग किए गिरफ्तार
पुलिस ने शनिवार देर शाम स्थानीय प्रताप बाग में दबिश देकर दर्जनों लोगों को जुआ खेलते हुए धर दबोचा। पुलिस सभी जुए बाजों की परेड करती हुई उन्हें पैदल नगर थाना ले गई। प्रताप बाग में करीब 15 लोग कोरोना की हिदायतों की धज्जियां उड़ाते हुए सोशल डिस्टेंसिंग को ताक पर रख एकदूसरे के निकट बैठ, बिना मास्क के जुआ खेलने में मस्त थे। पुलिस ने उन पर सख्त कार्रवाई करते हुए उन्हें हिरासत में ले लिया और उनकी पैदल परेड करवाती हुई प्रताप बाग से नगर थाना लेकर गई। जिसके बाद रविवार को प्रताप बाग बिलकुल सूना नजर आया तथा यहां बहुत कम लोग बैठे दिखाई दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn